text: জুলাই থেকে আসছে নতুন ভ্যাট আইন : মুহিত | onlinesangbad
  Home অর্থ ও বানিজ্য জুলাই থেকে আসছে নতুন ভ্যাট আইন : মুহিত
  জুলাই থেকে আসছে নতুন ভ্যাট আইন : মুহিত
  সচিবালয়ে নিজ দফতরে অর্থমন্ত্রী আবুল মাল আবদুল মুহিত
  ঢাকা,সোমবার ২৭ ফেব্রুয়ারি, ২০১৭ : অর্থমন্ত্রী আবুল মাল আবদুল মুহিত বলেছেন, পহেলা জুলাই থেকে নতুন ভ্যাট ও সম্পূরক শুল্ক আইন-২০১২ বাস্তবায়ন হবে।তিনি বলেন, নতুন ভ্যাট আইন বাস্তবায়নের বিষয়ে আইএমএফের প্রতিনিধি দলকে তিনি জানিয়েছেন।আজ সোমবার সচিবালয়ে তার দফতরে আন্তর্জাতিক মুদ্রা তহবিলের (আইএমএফ) উপ-ব্যবস্থাপনা পরিচালক (ডিএমডি) মিথসুহিরো ফুরুসাওয়ার নেতৃত্বে একটি প্রতিনিধি দলের সঙ্গে বৈঠক শেষে তিনি সাংবাদিকদের এ কথা বলেন।
  অর্থমন্ত্রী বলেন, 'আইএমএফ বলেছে বাংলাদেশ উন্নত দেশ হিসাবে নিজেকে প্রতিষ্ঠিত করতে কাজ করে যাচ্ছে। বৈঠকে ভ্যাট আইন বাস্তবায়নের জন্য আইএমএফ পরামর্শ দিয়েছে বলেও জানান অর্থমন্ত্রী।'
  ব্যবসায়ীদের দাবি-দাওয়ার ব্যাপারে মন্ত্রী বলেন, সরকার কতিপয় পদক্ষেপ গ্রহণ করেছে। করমুক্ত সীমা বাড়ানো হয়েছে। ব্যবসাবান্ধব কর আইন করা হয়েছে।তিনি বলেন, 'আগামী ১ জুলাই থেকে এ আইন কার্যকর হবে। এনবিআর ব্যবসায়ীদের সঙ্গে বৈঠক করে যে সারসংক্ষেপ প্রস্তুত করেছে, তা আগামী সপ্তাহেই হাতে পাব। সেটা দেখে পরবর্তী পদক্ষেপ নেয়া হবে বলেও জানান তিনি।'সভায় আইএমএফ নির্বাহী পরিচালক সুবীর বি গোকরান উপস্থিত ছিলেন।বাসস